Didier Deschamps

Didier Claude Deschamps (s. 15. lokakuuta 1968 Bayonne, Akvitanian hallintoalue, Ranska) on ranskalainen jalkapallovalmentaja ja entinen puolustava keskikenttäpelaaja. Heinäkuusta 2012 lähtien hän on toiminut Ranskan maajoukkueen päävalmentajana.

 Ura pelaajana 

Pelaajaurallaan puolustavana keskikenttämiehenä viihtynyt Deschamps edusti Nantesia, Marseillea, Bordeaux'ta, Juventusta, Chelseaa ja Valenciaa. Hän saavutti urallaan muun muassa kaksi Ranskan mestaruutta, kolme Italian mestaruutta, kaksi Mestarien liigan voittoa, Intercontinental Cupin voiton ja FA Cupin voiton.

Ranskan maajoukkueessa Deschamps pelasi 103 ottelua ja teki niissä neljä maalia. Hän edusti Ranskaa MM-kisoissa vuonna 1998 sekä EM-kisoissa vuosina 1992, 1996 ja 2000. Deschamps toimi Ranskan kapteenina maan voittaessa mestaruuden vuoden 1998 MM-kotikisoissa ja vuoden 2000 EM-kisoissa.

 Meriitit pelaajana 

Kansainväliset kilpailut

 Maailmanmestaruus: 1998
 Euroopan mestaruus: 2000
 Mestarien liiga (2): 1993, 1996
 Intercontinental Cup: 1996
 UEFA Super Cup: 1996

Ranska

 Ranskan mestaruus (2): 1991, 1992

Italia

 Italian mestaruus (3): 1995, 1997, 1998
 Coppa Italia: 1995
 Italian supercup (2): 1995, 1997

Englanti

 FA Cup: 2000

 Ura valmentajana 

Deschamps lopetti pelaajauransa vuonna 2001 ja ryhtyi samana vuonna AS Monacon päävalmentajaksi. Hän johti Monacon Mestarien liigan finaaliin vuonna 2004, mutta erosi tehtävästään seuraavana vuonna. Juventuksen päävalmentajaksi Deschamps nimitettiin kesällä 2006. Hän johdatti Serie B:hen kabinettipäätöksellä pudotetun Juventuksen sarjan voittoon ja liiganousuun, mutta erosi tehtävästään kauden päätyttyä. MTV3 Internet: Deschampsin ero Juventuksen peräsimestä varmistui (Luettu: 27. toukokuuta 2007)

Juventuksesta lähtönsä jälkeen Deschamps oli useiden siirtohuhujen kohteena. Toukokuussa 2009 Deschamps allekirjoitti vihdoin uuden valmennussopimuksen ja siirtyi kesällä 2009 Olympique de Marseillen peräsimeen. Didier Deschamps valmentamaan Marseillea Deschampsin johdolla Marseille lähti kauteen 2009–2010 taistelemaan mestaruudesta. Seuran 17 vuotta kestänyt kausi ilman pokaalia päättyi lopulta maaliskuun lopussa, kun Deschamps johdatti joukkueen Coupe de la Liguen voittoon. Ensimmäistä kertaa loppuottelussa esiintynyt Marseille kaatoi FC Girondins de Bordeaux'n 3–1. Marseille end long wait Lopullisesti kauden kruunasi liigamestaruuden varmistuminen kaksi kierrosta ennen sarjan loppua. Mestaruus oli Marseillen ensimmäinen sitten kauden 1991–1992, jolloin Deschamps oli juhlimassa sitä pelaajana. Marseille end 18-year title drought! 

Kaudella 2010–2011 Olympique Marseille jatkoi hyviä esityksiään Deschampsin alaisuudessa. Mestarien liigassa Marseille eteni alkulohkostaan jatkoon, mutta tie katkesi ensimmäisellä pudotuspelikierroksella Manchester Unitedia vastaan. Avausottelu päättyi 0–0, mutta Old Traffordilla tuli tappio 2–1. Deschamps luotsasi OM:n toistamiseen Coupe de la Liguen mestaruuteen, kun finaalissa kaatui Montpellier HSC 1–0. Taiwo tips final Marseille's way Keväällä 2011 Deschampsin ja OM:n seurajohdon kerrottiin ajautuneen erimielisyyksiin seuran kehittämisestä. Liigamestaruuden karattua Lille OSC:lle kasvoivat huhut Deschampsin siirtymisestä AS Roman tai Chelsean peräsimeen. Kesäkuun alussa Deschamps kuitenkin katkaisi huhuilta siivet allekirjoitettuaan kesään 2014 ulottuvan kaksivuotisen jatkosopimuksen OM:n kanssa. Deschamps jusqu'en 2014 

Kaudella 2011–2012 Marseille pelasi kehnon liigakauden ja putosi jo syksyllä kauas mestaruuskamppailusta. Mestarien liigassa joukkue taisteli tiensä jatkoon alkulohkosta ja pudotti ensimmäisellä pudotuspelikierroksella Internazionalen, mutta puolivälierissä FC Bayern München oli parempi yhteismaalein 4–0. Synkkään kauteen lohdutusta toi seuran kolmas perättäinen Coupe de la Liguen mestaruus, kun Olympique Lyonnais kaatui finaalissa 1–0. BRANDÃO DELIVERS COUPE DE LA LIGUE FOR OM

Kesäkuussa 2012 Deschamps kertoi olevansa valmis jättämään Marseillen päävalmentajuuden kehnon kauden jälkeen. Deschampsin mukaan olosuhteet seurassa ovat sellaiset, ettei hänen jatkonsa palvele kummankaan osapuolen etuja. Deschamps confirms desire to leave Marseille Deschampsin ja Marseillen seurajohdon väliset keskustelut päättyivät tuloksettomina 30. kesäkuuta ja niitä on tarkoitus jatkaa uudelleen 2. heinäkuuta. Suurimmat kiistat koskevat rahan käyttöä: Deschamps haluaisi käyttöönsä suuremman pelaajabudjetin, jota seuran omistaja Marghareta Louis-Dreyfus ei ole valmis antamaan. Lisäksi Deschampsilla on erimielisyyksiä urheilutoimenjohtaja José Anigo kanssa. Entre désordre et inquiétudes Lopulta Marseille ilmoitti 1. heinäkuuta, ettei Deschamps jatka seuran päävalmentajana. Deschamps, c'est bien fini 

Deschampsin jätettyä Marseille, huhut hänen siirtymisestään Ranskan maajoukkueen päävalmentajaksi alkoivat. Deschamps kieltäytyi jo kerran tehtävästä, mutta lopulta hän teki sopimuksen maan jalkapalloliiton kanssa 9. elokuuta. Didier Deschamps, nouvel entraîneur des Bleus: ce qu'il faut savoir Deschampsin johdolla Ranska pelasi vaikeat karsinnat MM-kisoihin 2014. Deschamps sai paljon kritiikkiä joukkueen aneemisista esityksistä ja erityisesti maalinteko-ongelmista. Syksyn 2013 aikana joukkue alkoi löytää peli-ilon ja kukisti esimerkiksi Australian 6–0 ja MM-karsinnoissa Suomen 3–0. France-l'Australie : presque dans le top 5 des Bleus Maalinteko Suomelle tervanjuontia – Ranska jyräsi vakuuttavaan voittoon Lopulta Ranska sijoittui karsintalohkonsa kakkoseksi ja pelasi jatkokarsinnoissa Ukrainaa vastaan. Ensimmäinen osaottelu päättyi katastrofaaliseen 0–2 tappioon Kiovassa. Ranska nousi kuitenkin sillasta ja voitti kotonaan 3–0 edeten näin viidettä kertaa perättäin MM-lopputurnaukseen. Ranska riemuitsee huimasta noususta: ”Emme unohda tätä koskaan” Karsintojen jälkeen Ranskan jalkapalloliitto teki Deschampsin kanssa vuoteen 2016 ulottuvan jatkosopimuksen. Deschamps prolongé au poste de sélectionneur des Bleus jusqu’en 2016 

MM-kisoissa 2014 Ranska voitti alkulohkonsa kaatamalla Hondurasin ja Sveitsin selvin lukemin. Pudotuspeleissä Ranska kaatoi Nigerian 2–0, mutta joutui puolivälierissä taipumaan tiukan taistelun jälkeen sittemmin maailmanmestaruuden voittaneelle Saksalle 1–0.Germany beats France 1-0, reaches World Cup semis  Deschamps jatkoi MM-lopputurnauksen jälkeen päävalmentajana EM-lopputurnaukseen 2016. Kotikisoissaan Ranska voitti alkulohkonsa ja pudotti pudotuspeleissä Irlannin, Islannin ja Saksan edeten loppuotteluun. Finaalissa Deschamps ja Ranska kokivat kuitenkin suuren pettymyksen, kun Portugali voitti historiansa ensimmäisen Euroopan mestaruuden jatkoajalla.Portugal beat France to win Euro 2016 final with Éder’s extra-time goal

Deschamps jatkoi Ranskan valmentajana ja luotsasi Les Bleusin MM-lopputurnaukseen 2018. Ranska hävisi karsinnoissa vain yhden ottelun ja voitti karsintalohkonsa. Lokakuussa 2017 Deschamps allekirjoitti Ranskan jalkapalloliiton kanssa vuoteen 2020 ulottuvan jatkosopimuksen.Didier Deschamps signs new France deal to stay as coach until 2020 Deschamps sai ennen lopputurnausta kovaa kritiikkiä osakseen pelaajavalinnoistaan jättämällä esimerkiksi Karim Benzeman, Alexandre Lacazetten ja Anthony Martialin ulos kisoista. Kisojen alettua kritiikkiä tuli peliesityksistä, vaikka Ranska etenikin alkulohkostaan jatkoon häviämättä otteluakaan. Deschamps antoi tulosten puhua puolestaan ja pudotuspeleissä Ranska hurmasi erityisesti Kylian Mbappén esityksillä. Ranska raivasi tieltään Argentiinan, Uruguayn ja Belgian matkalla loppuotteluun. Finaalissa Ranska otti toisen maailmanmestaruutensa voitettuaan Kroatian 4–2.France are worthy World Cup winners after seeing off Croatia Deschampsista tuli Mário Zagallon ja Franz Beckenbauerin lisäksi kolmas henkilö, joka on voittanut maailmanmestaruuden sekä pelaajana että valmentajana.Didier Deschamps Becomes Third to Win World Cup as Player and Manager

Maailmanmestaruuden jälkeen Deschamps jatkoi päävalmentajana ja luotsasi Ranskan EM-lopputurnaukseen 2020, joka pelattiin koronapandemian vuoksi vasta kesällä 2021. Ranskalle turnaus oli nihkeä. Vaikka Ranska etenikin lohkovoittajana jatkopeleihin, se voitti alkulohkossaan vain Saksan ja pelasi tasan Unkaria ja Portugalia vastaan. Ranska tie nousi pystyyn jo neljännesvälierissä, kun Sveitsi voitti rangaistuspotkukilpailussa.Switzerland edge France on penalties Deschamps jatkoi pettymyksestä huolimatta päävalmentajana ja johdatti lokakuussa 2021 Ranskan Kansojen liigan voittoon, kun finaaliturnauksen loppuottelussa kaatui Espanja maalein 2–1.Mbappen maali sinetöi Kansojen liigan voittopokaalin Ranskalle Deschampsista on tullut menestyksen myötä paitsi yksi Ranskan historian menestyneimmistä maajoukkuevalmentajista, myös pisimpään tehtävää hoitanut valmentaja.Didier Deschamps on voittanut lähes kaiken, mutta saa silti rapaa – näin hän on vienyt Ranskan pohjalta huipulle Hän jatkoi menestyksekkäästi myös MM-lopputurnauksessa 2022 johdattaen Ranskan toista kertaa perättäin MM-loppuotteluun. Finaalissa Argentiina oli vahvempi rangaistuspotkukilpailun jälkeen, joten Deschampsista ei tullut sitten Vittorio Pozzon toista valmentajaa, joka olisi voittanut kaksi perättäistä maailmanmestaruutta.Who is Vittorio Pozzo French World Cup coach Didier Deschamps is trying to emulateÄlytön MM-finaali! Argentiina voitti rangaistuspotkukilpailun, maalivahdilta härski ele palkintojenjaossa – Yle seuraa MM-kisojen jälkipyykkiä Kisojen jälkeen Ranskan jalkapalloliitto teki Deschampsin kanssa vuoteen 2026 ulottuvan jatkosopimuksen.France head coach Didier Deschamps signs new contract until 2026

 Meriitit valmentajana 

 Mestarien liiga
Hopeaa: 2004
 Ranskan mestaruus: 2010
 Coupe de la Ligue (4): 2003, 2010, 2011, 2012
 Serie B: 2007
 Maailmanmestaruus: 2018
MM-hopeaa: 2022
MM-puolivälierät: 2014
 EM-hopeaa: 2016
 UNFP:n vuoden valmentaja Ligue 1:ssä: 2004
 France Footballin vuoden valmentaja Ranskassa (3): 2003, 2010, 2018
 FIFA:n vuoden valmentaja: 2018

 Perhe 

Deschamps on naimisissa ja hänellä on yksi poika, Dylan.Qui est Dylan, le fils de Didier Deschamps ?

 Lähteet 

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Jalkapallon maailmanmestarit
Luokka:Jalkapallon Euroopan-mestarit
Luokka:Jalkapallon maailmanmestaruuden voittaneet valmentajat
Luokka:FIFA 100
Luokka:Vuonna 1968 syntyneet
Luokka:Elävät henkilöt